**Irma Polak** zapravo **Marija Fabiani** (\* 11. jun 1875. Ljubljana), † 30. novembar 1931, Zagreb) bila je austrougarska, hrvatska i slovenska operetna i operna pjevačica, kazališna i filmska glumica.

Biografija
----------

Irma Polak po majci Fabiani, odgojena je u uršulinskom samostanu u Škofjoj Loci gdje je dobila poduku iz muzike i pjevanja. Počela je nastupati u ljubljanskom kazalištu sa 16 godina kao članica zbora, a zatim u manjim operetnim i kazališnim ulogama - naivki. Njen nastup u Hervéovoj opereti *Mam'zelle Nitouche* 1894. toliko se dojmio bečkog kompozitora Charlesa Weinbergera da ju je angažirao za bečki *Theater an der Wien*. U Beču je nastupala od 1896. do 1899. pjevajući u operetama; *Engelberta Humperdincka*, *Charlesa Lecocqa*, *Hervéa* pod prezimenom *Irma Fabiani* jer se u međuvremenu udala za poznatog bečkog arhitekta Maksa Fabiania. U Beču je radila kao gošća i u drugim kazalištima -*Theater in der Josefstadt*.
Nakon kraćeg angažmana u Ljubljani 1899. na poziv intendanta zagrebačkog HNK Adama Mandrovića, Irma Polak došla je 1901. godine u Zagreb. U Zagrebu se upravo 1902. ukinula opera (obnovljena je tek 1909.), ali se davalo puno opereta i Irma Polak je upravo odlično došla.
Tako je već u prvoj dramskoj sezoni 1902-1903. glumila u predstavama; U znaku križa (Ankovija, pjevačica), Sirotna djevojka (Margareta Grosskopf), Rasipnik (sobarica Ruža), Pričuvnikova ženidba (pjevačica Milka).

Irma Polak izuzetno je lako pjevala i glumila, a za to su joj operete upravo odgovarale. Odigrala ih je puno a vrijedi napomenuti; *Geisha*, *Mam'zelle Nitouche*, *Vesela udovica*, *Lijepa Helena*, *Baron Trenk* (Marica), *Prodana nevjesta* (Marenka). Irma Polak igrala je i u dramskom repertoru kao Jelka u Vojnovićevoj *Dubrovačkoj trilogiji*, u Grundovoj *On je poludio*, u *Jalnuševčanima*, Marije Jurić Zagorke, u Freudenreichovim *Graničarima*, kao sobarica Karolina, u Nušićevu *Putu oko sveta* (Juliška) u Molièreovu *Škrcu* (Frozina) te nastupa u komedijama Edwarda Childsa-Carpentera i Františeka Langera, kao i u Molnarovoj Dobroj vili. Nakon operete Bajadera 1927. otišla je u mirovinu sa 50 godina, ali je i nadalje povremeno nastupala kao dramska glumica. Iznenadno je umrla od srčanog udara 30. novembra 1931. ne uspjevši ponovno nastupiti u Graničarima. Pokopana je na Mirogoju pod inicijalima M. B (Marija Binički) i sa epitafom *Doći će proljeće*.

### Irma Polak u drugim žanrovima

Irma Polak igrala je u prvom hrvatskom filmu Brcko u Zagrebu, 1917. u kojem su joj partneri bili Tonka Savić, Stjepan Bojničić i Arnošt Grund, koji je prema svojoj komediji Alaj su nas nasamarili, izvedenoj u Zagrebačkom teatru 1912. napisao i scenarij, kao i u filmu Mokra pustolovina,
1918. poduzeća Croatia film k.d.

Zajedno s njenim tadašnjim mužem Aleksandrom Biničkim, članom opere HNK, redateljem i tenorom, osnivala je *Pick-bar kabaret* na Jelačićevu trgu 6, u kojem je i nastupala.

### Filmovi

* *Mokra pustolovina*, Croatia film k.d. 1918
* *Brcko u Zagrebu*, Croatia film k.d. 28. august 1917.

Bilješke
--------

1. 1 2 3 4  Andrejka Rudolf: Polak Irma na portalu Slovenski biografski leksikon (pristupljeno 10.05. 2011.) (`sl`)
2. 1 2  Polak (Pollak), Irma; verehel. Fabiani (1876-1931), Sängerin und Schauspielerin (Österreichisches Biographisches Lexikon 1815–1950) (pristupljeno 10.05. 2011.)(`de`)
3. 1 2 3  Branko Hećimović, Marija Barbieri, Henrik Neubauer: Slovenski umjetnici na hrvatskim pozornicama, ﻿Slovenski dom, Zagreb (pristupljeno 10.05. 2011.)[*mrtav link*] (PDF)
4. ↑  Mira Muhoberac: Erotika i politika na pozornici, na portalu MH (pristupljeno 10.05. 2011.)
5. ↑  Cabaret u Zagrebu na portalu MH (pristupljeno 10.05. 2011.)

Literatura
----------

Slavko Batušić: *Irma Polak. Trideset godina slavlja na pozornici Hrvatskog narodnog kazališta*. "Kronika" Zavoda za
književnost i teatrologiju JAZU, godina V, br. 12-13, Zagreb, 1979.

Eksterni linkovi
----------------

* Irma Polak na IMDb-u (`en`)
* *Polak Irma* na portalu Slovenski biografski leksikon (`sl`)
* *Irma Polak* na portalu Film.hr Arhivirano 2007-07-03 na Wayback Machine-u (`de`)
* Marija Barbieri: Opera Povratak Josipa Hatzea u povodu stote obljetnice praizvedbe 21. ožujka 1911. Arhivirano 2016-08-17 na Wayback Machine-u

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 268960649
* GND: 1026377137
* CONOR.SI: 129992803

 |